Hirutako zeinutegi

[thumb|280px|[Ündüreineko eliza.]]
**Hirutako zeinutegia** (zubereraz *hirutako zeinütegia*, *zeinütegi hirurkuna*, *hiru püntako zeinützülia*) edo **hiru puntako ezkila-dorrea** Zuberoako eta bere inguruko eliza zenbaitek duten kanpai-horma da, kanpandorreren funtzio bera duena eta izenak dioen bezala hiru punta dituena.

## Ezaugarriak 
Kanpandorre mota hau eraikitzen XVII. mendean hasi zen.

Hiru puntek erlijio katolikoaren Hirutasuna irudikatzen dutela esan dute ikertzaile batzuek. Baina hori ez da uste zuzena, kalbarioa irudikatu nahi baitute. Horregatik hiru punten goialdean gurutzeak egon ohi dira; batzuetan puntak berdinak dira eta beste batzuetan erdialdekoa altuagoa da. Erdialdekoari "Kristoren pinakulua" deitzen zaio eta beste biei "lapurrenak".

Geografikoki asko Zuberoan daude eta gainontzekoak ere auzolurretan, dela Euskal Herrian (Nafarroa Beherea) dela Okzitaniako Gaskoinian.

## Hiru puntako kanpandorreen zerrenda 
Osoa izan gabe, behean estilo honetako ezkila dorrea duten elizen zerrenda eskaintzen da.

### Zuberoan 
* Ainharbe.
* Altzürüküko San Martiko eliza.
* Astüeko eliza.
* Berroeta.
* Berrogaineko baseliza.
* Bildoze.
* Ezpeizeko eliza; zaharberritze lanetan XVII. mendekoak izan daitezkeen margoak topatu ziren.
* Gotaineko eliza, XVI. mendekoa eta sarritan eredu gisa aurkeztua.
* Idauzeko eliza, XVIII. mendekoa.
* Irabarneko eliza.
* Maule-Lextarre:
# Maule Gaineko Andere Dena Mariaren eliza, XIV. mendekoa. Erlijio Gerren garaietan 30 urtez katedrala izan zen.
# Berrauteko Donibaneko baseliza, hilerriaren erdian gordetzen dena.
# XVII. mendeko *San Frantses* lizeo pribatuko baseliza.
* Mendi.
* Mitikileko Santa Grazi, XVII. mendekoa.
* Muskildi: Oxkaxeko lepoko San Antoni, 1385etik bakearen aldeko erromesaldi leku ezaguna eta ikusgarria (706 m).
* Onizegaine.
* Onizepea.
* Sarrikotagaine.
* Sarrikotapea.
* Sohüta: Hoki auzoko baseliza.
* Sorhapürüko San Martin eliza.
* Ündüreineko eliza.
* Ürrüstoi: Done Lutzia, XIX. mendekoa.
* Zalgize.
* Zunharre.

### Nafarroa Beherean 
* Ibarreko XV. mendeko Jasokundeko baseliza.

### Okzitanian 
* Anhòs (Bearno).
* Sent Jàguen (Landak): Done Jakue Nagusia.
* Vièlanava de Navarrencs (Bearno).

### Desagertutakoak 
* Lehuntze (Lapurdi): *Prémontrés* kongregazio katolikoaren abadetxeak **zuberotar estiloko kanpandorrea** izan zuen 1840tik 1986ra. 1839an tximista batek lehenago zegoena hondatu eta gero eraikia, bitxia zen Lapurdin halakoa topatzea eta 1986an lan batzuk egin behar zirela profitatuz herrialde honi dagokion estilokoa eraiki zuten.
* Urdiñarbe (Zuberoa): XII. mendeko San Mixelek hiru puntako ezkila dorrea izan zuen baina erre egin zen.

## Iturriak 
* *Églises à clocher trinitaire*, Gilbert Desport, *Ekaina*, Donibane Lohizune, 111. zkia., 2009ko 3.a.

## Zuberoako elizen galeria 

Fitxategi:Zuberoa '07 052.jpg|Altzürükü
Fitxategi:Restoue (Laguinge-Restoue, Pyr-Atl, Fr) église trinitaire coté portail.JPG|Astüe
Fitxategi:Berraute (Domezain-Berraute, Pyr-Atl, Fr) L'église trinitaire.JPG|Berroeta
Image:Viodos_clocher.jpg|Bildoze
Fitxategi:Gotein Libarrenx.jpg|Gotaine
Fitxategi:Idaux (Idaux-MendyPyr-Atl, Fr) église trinitaire.jpg|Idauze
Fitxategi:Mauléon-Licharre (Pyr-Atl, Fr) Chapelle trinitaire attenant au lycée St.François.JPG|San Frantses lizeoko baseliza Maule-Lextarren
Fitxategi:Mendy (Idaux-Mendy, Pyr-Atl, Fr) Église trinitaire.JPG|Mendi
Image:Berrogain-eglise-trini.jpg|Mitikile
Image:Chapelle-st-antoine.jpg|San Antoni Oxkaxeko lepoan, Muskildi
Fitxategi:Abense-de-Haut (Alos-Sibas-Abense) L'église trinitaire.JPG|Onizegaine
Fitxategi:Abense-de-Bas (Viodos-Abense-de-Bas, Pyr-Atl, Fr) ëglise trinitaire et pont.JPG|Onizepea
Image:Charritte_clocher.jpg|Sarrikotagaine
Fitxategi:Charritte-de-Bas (Pyr-Atl, Fr).JPG|Sarrikotapea
Fitxategi:Chéraute (Pyr-Atl, Fr) Chapelle trinitaire de Hoquy.JPG|Hokiko baseliza, Sohüta
Fitxategi:Sauguis (Sauguis-Saint-Étienne, Pyr-Atl, Fr) L'église trinitaire coté chevet.JPG|Zalgize

## Erreferentziak 
## Ikus, gainera 
* Zuberoa
* Ezkila

## Kanpo estekak